open-index/open-wikipedia-markdown huggingface dataset:
Petroleumsfrie områder

**Petroleumsfrie områder (PFO)** (også referert til som **petroleumsfrie soner** eller **petroleumsfrie fiskeriområder**) er et begrep som ble lansert i en rapport fra Natur og Ungdom i 2000. Siden den gang har begrepet festet seg i offentligheten. Utgangspunktet er å gi sårbare havområder et juridisk vern mot petroleumsutvinning. Forskjellen på petroleumsfrie områder og tradisjonelle former for naturvern, er at petroleumsfrie områder åpner for bruk av områdene til fornybar energiproduksjon eller utnyttelse av andre fornybare ressurser som fisk.

## Referanser


## Litteratur
* Boasson, E. L., A. H. Kismul og S. Prestegard (2000). *Petroleumsfrie fiskeriområder: Forslag til oljeverneplan.* Oslo: Natur og Ungdom.
Konohana-broen

**Konohana-broen** er en hengebro i Osaka i Japan. Broen som ble åpnet for trafikk i 1987 ble fullført i 1990. Den har ett hovedspenn på 300 meter og to mindre spenn på 120 meter hver. Total lengde på broen er 540 meter.

## Referanser
Japoniske språk

**Japoniske språk**, også kalt **japanske språk** og **japansk-ryukyuisk**, er en språkfamilie som består av japansk og ryukyuspråk. 

Språkene er antatt å stamme fra et felles moderspråk kalt urjaponisk, som i første rekke ble adskilt i to grupper: gammel-japansk og proto-ryukyuisk. I 1954 tidfestet den japanske språkforskeren Shiro Hattori denne splittelsen til Yamato-perioden (250–710).

## Referanser
Ståle Gerhardsen

**Ståle Gerhardsen** (født 1980) er en grafisk designer, reklamemann, kunstner og illustratør fra Trondheim. Han er også mannen bak Ståles Status på Pstereo og utstillingen «Festen» på Trondheim kunstmuseum i samarbeid med Tate Modern.

Som barn var han rapper med artistnavnet «Ståle Stiil» og debuterte som elleveåring med hiphop-plata *Yo!*, og solgte til dobbel platina. Ståle Stiil tillegges feilaktig ofte også den kjente «p-p-p-pizzafyll»-rappen brukt i en TV-reklame tidlig i nittiårene, men denne var laget av «Heia Norge»-programlederen Eivind Eide, som etterapet Ståle Stiil.

Han er stesønn av musikeren Morten Skaget.

## Diskografi
* *[[Ståle Still Yo!]]* (1992)
;Singler
* *På låven sitt nissen* (1991)
* *Blekkulf* (1992)
* *Skolefri* (1992)
* *Hørt om mæ?* (2004)
### Deltar på
* Plateselskapet: *[[På vei te Ullevål]]* (1991)
* Posten: *[[Postens sommerkassett: Radio Bæggen og Gassman]]* (1991)
* Prakka Records: *[[Join the Revolution: Prakka Vol. 2]]* (2004)
* Sie Gubba: *[[Alt du vil ha (Sie Gubba-album)|Alt du vil ha]]* (2011)
* Kurt Selnes: *[[Fra mæ te dæ]]* (2012)
* Gunnhild Sundli: *[[Tankerop]]* (2013)

## Referanser
Ståle Still Yo!

***Ståle Stiil Yo!*** er et musikkalbum med Ståle Stiil, utgitt i 1992. Dette er hans første og hittil siste plate.

## Sporliste

# «Hakkamøkk»
# «Blækkulf, vi digge det vi gjør!»
# «Sammen med dæ»
# «Skolefri»
# «Skateboard»
# «Skateboard kuul mix»
# «Positiv»
# «Mobbing e no svineri»
# «Haba haba zoot zoot»
# «Fred på jord»
# «Ma-ma-ma-ma marsjtid»
# «Me me me me megamix»
Detektiv-Magasinet

***Detektiv-Magasinet*** var et norsk ukeblad som kom ut mellom  1928 og 1966. Bladet er mest kjent for sine historier om detektiven Knut Gribb som er skildret i minst ett tusen historier og hans kamp mot forbryterne Thomas Ryer og Olga Barcowa. Detektiv-Magasinet ble utgitt av Bladkompaniet.

## Referanser
Max Kothbauer

**Max Kothbauer** (født 30. mars 1950 i Wien) er en østerriksk økonom, som siden 2008 har vært visesentralbanksjef for Østerrikes nasjonalbank.

Han har en mastergrad i samfunnsvitenskap og økonomi.

Kothbauer har bakgrunn fra både banknæringen og offentlig forvaltning, og har også tidligere jobbet i Østerrikes nasjonalbank. Fra 1976 til 1977 jobbet han i Österreichische Länderbank, før han gikk til Nærings- Handels- og industridepartementet, og jobbet der fram til 1978. Deretter jobbet han igjen i Österreichische Länderbank fram til 1984, før han jobbet to nye år i Nærings- Handels- og industridepartementet. Fra 1986 til 1988 jobbet han ved Rikskanselliet (Kanzleramt), som kabinettsjef for Østerrikes kansler.

På 1990-tallet hadde han ledende stillinger i bl.a. Wiener Städtische Wechselseitige Versicherungsanstalt, Creditanstalt-Bankverein og Österreichische Postsparkasse, før han i 2000 første gang ble ansatt i Østerrikes nasjonalbank. Her satt han i hovedstyret fram til 2001. Deretter var han seniorrådgiver i Booz Allen Hamilton fram til 2004, og partner i Asset Allocation Alpha Vermögensanlagen Consulting fra 2001 til 2005.

I 2006 ble han for andre gang ansatt i sentralbanken, igjen som hovedstyremedlem. I 2008 ble han så utnevnt til visesentralbanksjef (*Vizepräsident*).

Siden 2003 har han også vært styreformann i Universitetet i Wien.

Han er gift og har et barn.

## Referanser


## Eksterne lenker
* Profil hos Østerrikes nasjonalbank
Baroque

***Baroque*** er et musikkalbum med Øivind Farmen, utgitt i 1995. Dette er hans første plate.

## Sporliste
# «Goldberg Variationen BWV 988»
# «Sonate a-Dur K24 Allegro»
# «Sonate a-Dur K114-Con spirito e Presto»
# «Sonate b-Dur K202-Allegro»
# «Sonate g-Moll K476-Allegro»
# «Chaconne in g-Dur HWV 435»
# «Suite in g-Moll HWV439-Allemande»
# «Suite in g-Moll HWV439-Courante»
# «Suite in g-Moll HWV439-Gigue»

## Referanser


## Eksterne lenker
*
Fredhøis Forlag

**Fredhøis Forlag A/S** (1927–92) var et norsk forlag som ble grunnlagt i 1927 av Fred A. Fredhøi (1890–1979). 

## Ukebladet ''Skib O Hoi''
Forlaget var mest kjent for *Skib O Hoi*, Norges første ukeblad for sjøfolk som gikk inn med sitt desembernummer i 1966. Ukebladet hadde i starten et noe upraktisk format, men gikk over til normalt stort ukeblad-format i 1943. *Skib O Hoi* var også et av få ukeblader som utkom i 1944, da med 17 utgaver samt en juleutgave. De fleste norske ukeblader hadde måttet innstille utgivelsene fullstendig et stykke ut i 1943, på grunn av papirrasjoneringen. Tegneserien «Rabbagasten» gjorde sitt inntog på baksiden i nr. 9/1944, i farger. Den var tegnet av Olav Eriksen, og hadde tekst av Køhler-Syversen.

Ukebladet solgte mindre og mindre utover 1950-tallet, og utkom kun månedlig de siste årene det ble utgitt.

## Andre utgivelser
Utover å utgi seriene til Barbara Cartland og John Galsworthy gjennom bokklubben, gikk det også i populærvitenskapelige bøker for barn og voksne, bl.a. om naturen.

Forlaget stod for *Damenes bokklubb* som i 1984 hadde 10 000 medlemmer. I 1985 utvidet forlaget med *Bokklubben 4 bøker*, der man måtte kjøpe fire bøker (eller ingen).

Forlaget var ikke med i Forleggerforeningen, og ble overtatt av den danske Egmont-gruppen i 1992, hvilket gjorde den til Norges største utgiver av pocketbøker.

## Referanser
Frame This Moment

***Frame This Moment*** er et musikkalbum med Marianne Antonsen, utgitt i .

## Sporliste
# «Everything's Out In the Open»
# «Let the Funk Flow»
# «I Can't Sleep»
# «I'll Take the Bitter With the Sweet»
# «Love You In a Special Way»
# «I Love Doin' Things For You»
# «Misty Blue»
# «Love By the Sword»
# «Love, I Thought I'd Never Find Love» med George Jackson
# «Frame This Moment»
# «Blues Territory»
# «Promises Should Never Be Broken»

## Referanser


## Eksterne lenker
*
Blomster i Soweto

**Blomster i Soweto** er et musikkalbum av den norske pop- og country-artisten Marianne Antonsen, hvor Geir Hillestads tekster ble  akkompagnert av afrikanske musikere og koret Imilonji KaNtu.
Albumet ble utgitt av Kirkelig Kulturverksted 9. mai 1995, og var del av et Sør-Afrika-prosjekt Kulturverkstedet hadde.

Musikkalbumet ble spilt inn i Gallo Studio i Johannesburg i Sør-Afrika. Dette var en del av et prosjekt Kulturverkstedet hadde om Sør-Afrika, etter en idé av Tomm Kristiansen, og biskop Desmond Tutu og andre sørafrikanske kulturpersoner hadde stor innflytelse med hensyn til hvilken artist som ble valgt ut.

Albumets tittelspor, «Blomster i Soweto», er en fornorsket utgave av den sørafrikanske sangen «Umqombothi» fra 1987, skrevet av av Sello Twala og Attie van Wyk og gjort kjent av  i 1998. 
Antonsens versjon av låten er til minne om gutten Hector Peterson, som var den første av skoleelevene som ble skutt under oppstanden i Soweto i 1976. Verset synges på norsk, og koret synger på zulu.
Sangen ble utgitt som singel og ble avspilt mye på NRK radio.

Det ble solgt rundt ti tusen eksemplarer av albumet *Blomster i Soweto* (1998).

## Sporliste
# «Blomster i Soweto»
# «Løven»
# «Mor Afrika»
# «Tilgi oss, Afrika»
# «Frigjøringsjubileum»
# «Send dem tilbake»
# «Din gud er svart»
# «Ubuntu»
# «6 stoler»
# «Nelson Mandela»
# Sør-Afrika nasjonalsang, med Imilonji Kantu Choral Society

## Referanser


## Eksterne lenker
Sedimentær likevekt

**Sedimentær likevekt** i en løsning eller suspensjon av ulike partikler, for eksempel molekyler, foreligger når frekvensen av transport av hvert materiale i en retning på grunn av sedimentasjon er lik frekvensen av transport i motsatt retning på grunn av diffusjon. Sedimentasjon skyldes en ytre påvirkning, for eksempel gravitasjon eller sentrifugalkraften.

Sedimentær likevekt kan brukes til å bestemme molekylvekt. Den danner grunnlaget for en analytisk ultrasentrifugeringsmetode for måling av molekylære masser, slik som proteiner, i løsning.

## Eksterne lenker
*  Sedimentær likevekt
*  Reversible Associations in Structural and Molecular Biology
Moïse Antoine Pierre Jean Bayle

**Moïse Antoine Pierre Jean Bayle** (født 16. juli 1755 i Chêne i Sveits, død 1. juli 1815) var en fransk politiker under den franske revolusjonen mellom 1789 og 1799).

Han ble for en kortere periode innsatt som den midlertidige presidenten i Frankrike og han hadde denne posisjonen mellom 22. oktober 1793 og 6. november 1793.

## Referanser
Soulful Christmas Songs

***Soulful Christmas Songs*** er et musikkalbum med Marianne Antonsen, utgitt i 2000. Albumet ble utgitt på nytt i 2007.

## Sporliste
# «Please Come Home for Christmas»
# «Silent Night»
# «X-mas in Texas»
# «Let it Show»
# «The Christmas Song»
# «O, helga natt»
# «Merry Christmas Baby»
# «White Christmas» med Poul Krebs
# «Mary's Boychild»
# «I'll Be Home for Christmas»
# «Growns Up Christmas List»
# «Deilig er jorden»
# «Go Tell It on the Mountain» med Bjelleklang
Pickin’ Up the Spirit

***Pickin' Up the Spirit*** er et musikkalbum med Marianne Antonsen, utgitt i 1992. Dette er hennes første plate som soloartist.

## Sporliste

# «Little Boy»
# «Gamblin' Man»
# «Jesus on the Main Line»
# «I'm Willing»
# «Nobody Knows»
# «Denomination Blues»
# «Wonders and Things»
# «Motherless Children»
# «Sometime I Feel Like a Motherless Child»
# «Anyhow»
# «Go Down Moses»
# «I Bid You Good Night»
# «I Don't Feel Noways Tired»

## Eksterne lenker
*
Tåkekammer

**Tåkekammer**, også kalt **Wilsonkammer**, er et instrument som  benyttes til å studere ioniserende stråling, opprinnelig utviklet av  den skotske fysikeren Charles T.R. Wilson for  meteorologiske eksperimenter.

Tåkekammeret er en beholder som inneholder overmettet (klar)  vanndamp. Beholderen er utstyrt med et vindu der en kan se tåkespor  av vanndamp etter alfa&ndash; og  betapartikler (heliumkjerner og elektroner). Disse partiklene danner sekundære ioner som tiltrekker vannmolekyler, vanndråper bygges siden opp under etter den kalde veggens prinsipp. Tåkekammeret spilte en svært viktig rolle i forskningen på partikler før boblekammeret ble utviklet av Donald A. Glaser i 1952. 

I dag brukes tåkekammeret hovedsakelig innen fysikkutdannelsen, der man studerer spontane henfall og lavradioaktive preparater. I skolen brukes ofte to typer tåkekammer: pulserende kompresjon&ndash;dekompresjonskammer, samt kontinuerlig tåkekammer.

## Eksterne lenker
*  Hvordan man bygger et kontinuerlig tåkekammer
Fasekontrastmikroskop

**Fasekontrastmikroskop** er et mikroskop der de analyserte prøvene ikke trenger å være farget for å vises. Fasekontrastmikroskopet kan fremheve identitetsforskjeller i gjennomsiktige, ufargede objekter ved å endre lysets strålegang. For å endre strålegangen brukes en spesiell kondensor.
Uzès

**Uzès** (oksitansk *Usès*) er en kommune i departementet Gard i regionen Occitanie sør i Frankrike. Uzès har ca. 8000 innbyggere, og ligger omtrent 25&nbsp;km nord for Nîmes.

## Historie
Opprinnelig kalt *Ucetia*, var Uzès en liten gallo-romersk oppidum (administrasjonssted). Rett øst for byen ligger kilden til den lille elven *Eure*. Derfra ble et 50&nbsp;km lang romersk akvedukt  bygget i det første århundret f.Kr. for å forsyne Nîmes med vann. Den mest berømte delen av akvedukten er Pont du Gard, som førte vannet med storslåtte buer over elven Gardon.

Uzès ble biskopsete på 500-tallet, en av de første biskopene var Ferréol av Uzès, senere helligkåret. Byen ble senere et sentrum for klesmanufaktur, særlig tweedstoffer. Byen var sterk protestantisk (hugenottisk) og ble derfor sterk påvirket av religionskrigene på 1600-tallet.

### Hertugene av Uzès
Tittelen *hertug av Uzès* tilhørende familien *de Crussol d'Uzès*, er den fremste tittelen i den franske adelen direkte etter kongefamilien (Premier Duché de France).

## Befolkningsutvikling
***Antall innbyggere i kommunen Uzès***

## Referanser


## Eksterne lenker
* 
* Kommunedata INSEE
* Offisielt turistnettsted
Exit Through the Gift Shop

***Exit Through the Gift Shop*** er en britisk dokumentarfilme regissert av Banksy.  Filmen følger den franske immigranten Thierry Guetta som bor i Los Angeles, og hans interesse i graffiti. 

## Handling
Filmen følger den franske immigranten Thierry Guetta, som dokumenterer alle sine opplevelser med et videokamera. På ferie i Frankrike oppdager han at fetteren hans er graffitiartisten Invader, og han begynner å dokumentere graffitikulturen. Han treffer den berømte graffitiartisten Banksy når han kommer til Los Angeles for å holde en utstilling, og blir guiden hans der. Med støtte fra Banksy blir Guetta selv graffitiartist under psedonymet «Mr. Brainwash», og holder til slutt sin egen suksessfulle utstilling.
Rhys Ifans står bak fortellerstemmen.

## Mottagelse
Filmen har fått gode kritikker, og har en rating på 98% på Rotten Tomatoes med en snittkarakter på 8,2 av 10.

Filmen ble nominert til flere priser, inklusive BAFTA og Oscar for beste dokumentarfilm.

Det er spekulert om historien er virkelig eller ikke, og om det i virkeligheten er Banksy som står bak kunsten til Mr. Brainwash.

## Referanser


## Eksterne lenker
*
Your Disco Needs You

«**Your Disco Needs You**» er en disco-sang skrevet av den australske sangeren Kylie Minogue, Guy Chambers og Robbie Williams for Minogues syvende album *[[Light Years]]* (2000). Den ble produsert av Guy Chambers og Steve Power.

## Informasjon
Sangen ble utgitt som den femte singelen fra albumet *Light Years* i begynnelsen av 2001 i utvalgte områder og ble en hit i Australia med en topp på nummer tjue. Selv om sangen ikke nådde like høyt opp på hitlistene som mange av Minogues tidligere og senere singler, ble den en hit i Europa, inkludert Storbritannia og Øst-Europa.

Den originale albumversjonen inneholder fire linjer snakket på fransk. Minogue spilte også inn versjoner med disse linjene på andre språk inkludert tysk, spansk og japansk.

Randy Jones gjorde i 2008 en coverversjon av sangen på hans album *Ticket to the World*. Randy Jones var en av de opprinnelige medlemmene av Village People.

## Formater og sporliste
### Tysk CD 1
# «Your Disco Needs You» – 3:32
# «Your Disco Needs You» (Almighty Mix Edit) – 3:29
# «Your Disco Needs You» (Almighty Mix) – 8:22
# «Your Disco Needs You» (Tysk versjon) – 3:32
# «Password» – 3:49

### Tysk CD 2
# «Your Disco Needs You» (Casino Mix) – 3:38
# «Your Disco Needs You» – 3:32
# «Your Disco Needs You» (Almighty Mix) – 8:22
# «Please Stay» (7th District Club Flava Mix) – 6:33

### Australsk CD
# «Your Disco Needs You» – 3:33
# «Your Disco Needs You» Almighty Mix Edit) – 3:29
# «Your Disco Needs You» Almighty Mix) – 8:22
# «Your Disco Needs You» (Casino Mix) – 3:38
# «Your Disco Needs You» (Tysk versjon) – 3:32
# «Password» – 3:49

## Eksterne lenker
* ''Your Disco Needs You'' på Allmusic
Clément Marot

**Clément Marot** (født ca. 1496 i Cahors i Frankrike, død 12. september 1544 i Torino) var en fransk dikter.

## Liv og virke
### Bakgrunn
Marots far, Jean Marot (1463–1523), som også var dikter, var kammertjener hos Frans I. 

### Dikter
Sønnen studerte i Paris, ble i 1519 pasje hos kongens søster, vant kongens gunst med diktet «Le temple de Cupidon», dro med ham til Italia og ble i 1525 tatt til fange i slaget ved Pavia, men ble raskt befridd fra fangenskapet.

I 1526 ble han fengslet, beskyldt for kjetteri. Han satt først i Châtelet, deretter i Chartres, men ble løslatt av Frant I som han hadde skrevet et dikt til. I fengselet satiriserte han over sine anklagere og dommere i det allegoriske dikter «L'enfer». 

Han ble igjen anklaget for å være kalvinist, denne gangen av Sorbonnen, og flyktet i 1535 til  dronning Marguerite av Navarra og videre fra henne til hertuginne Renée i Ferrara, hvor han gikk over til protestantismen. Siden dro han til Venezia og i 1536 tilbake til Frankrike, hvor han hadde kongens beskyttelse inntil 1542, da han igjen fikk Sorbonne på nakken, denne gangen med en oversettelse av Davids salmer. Dette gjorde at han måtte flykte til Genève og derfra videre til Torino. 

I Marots diktning møtes renessansen og reformasjonen. Det gikk ut fra middelalderen, men ble etterhvert mer og mer preget av den nye tidens ånd og tenkemåte ettersom han ble påvirket av de klassiske dikterne og av de italienske humanistene. Som hoffmann og hoffdikter utdannet han seg til en vittig, konverserende og åndfull poet. 

Han gjorde seg bemerket som salmedikter, og hovedtyngden i det hugenottiske salmeverket *Pseaumes de David mis en rime francaise par Clément Marot & Theodore de Beze* kommer fra ham. I *[[Norsk Salmebok (1985)|Norsk Salmebok]]* og *[[Norsk salmebok 2013]]* er han representert med en salme.

Sammenlagt forfattet Clément Marot 65 epistler, 80 rondos, 15 ballader, 300 epigram og 27 elegier. Han var dypt forankret i den franske tradisjons alle lyriske former, som han videreutveiklet, og var en av de første som på inspirert vis innførte tonegivende italienske og klassiske diktformer. Og han var populær. En samlingsutgave av hans verker, *Les Œuvres* (1538), ble gjenutgitt et par hundre qanger bare under 1500-tallet.

## Referanser


## Litteratur
*Anne Kristin Aasmundtveit, *Biografisk leksikon til Norsk Salmebok og Norsk Koralbok*, Verbum forlag, Oslo, 1995. ISBN 82-543-0573-0. Side 29-30
Tyrkiske runer

**Tyrkiske runer**, også kalt **gammeltyrkisk skrift**, **göktürk skrift**, **Orkhon-skrift** og **Orkhon-Yenisei skrift** (tyrkisk: *Orhun alfabesi*, *Orhun yazısı*) er alfabetet som ble benyttet av göktürkene og andre tidlige tyrkiske khanater til å nedtegne det gammeltyrkiske språket. 

Den eldste dokumenterte bruken av disse skrifttegnene, finnes på orkhon-monumentene fra 700-tallet. Skriften ble senere benyttet av Uighur-imperiet.

Orkhon-skriften stammer fra det sogdiske alfabetet, som igjen var basert på semittiske skriftsystemer. Skriften har en form som ligner runer, men det hadde også runde former, noe de nordiske runene savner.

I tillegg finnes det en variant av skriften langs Jenisej, som ble benyttet av Jenisejkirgiserne fra 800-tallet og fremover. Skriften er trolig også beslektet med lignende skrifttegn i Talas i Turkestan, og muligens også med den gamle ungarske skriften som er dokumentert fra 900-tallet og fremover. Alfabetet ble vanligvis skrevet fra høyre til venstre.

Skriften ble kalt Orkhon-skrift etter Orkhondalen i Mongolia, hvor den russiske arkeologen Nikolay Yadrintsev under en ekspedisjon i 1889 oppdaget inskripsjoner på monumenter over Bilge Qaghan (d. 734), Kul Tigin (d. 732) og visekhan Tonyukuk (d. 722). Orkhon-inskripsjonene ble senere publisert av Vasilij Radlov og dechifrert av den danske filologen Vilhelm Thomsen i 1893. Disse inskripsjonene er de tidligste kjente eksemplene på tyrkiske språk, og på altaiske språk overhodet.

Et eksempel på denne skriften er avbildet på baksiden av den aserbajdsjanske 5-manat seddelen som har vært utgitt siden 2006.
Tsjerenkov-stråling

**Tsjerenkovstråling** er et fenomen som oppstår når en partikkel beveger seg raskere enn lysets hastighet i det stoffet som partikkelen beveger seg gjennom. Fenomenet har fått sitt navn etter den russiske fysikeren Pavel Tsjerenkov.

Ifølge relativitetsteorien er lysets hastighet i vakuum den høyeste hastigheten en partikkel kan oppnå. I gjennomsiktige stoffer (glass, vann osv.) beveger lyset seg imidlertid betydelig langsommere enn det det gjør i vakuum, og det blir da mulig for en partikkel å bevege seg raskere enn lyset. Når dette skjer, sendes det ut en såkalt tsjerenkovstråling, eller tsjerenkovlys.

I vannbassengene på kjernekraftverk kan man se et blått tsjerenkovlys som kommer fra ladde partikler som beveger seg raskere gjennom vannet enn det lyset gjør. Årsaken til lyseksplosjonen er at den ladde partikkelen polariserer de omgivende molekylene. Disse forsøker så å raskt deeksiteres, og avgir dermed en sammenhengende bølgefront av lys. Dannelsen av tsjerenkovstråling kan sammenlignes med dannelsen av en lydkjegle som oppstår bak blant annet fly eller geværkuler ved overlydshastighet.

I CERN, som er et europeisk forskningsanlegg først og fremst for partikkelfysikk, brukes tsjerenkovstråling, sammen med store mengder data, til å finne ulike egenskaper hos partikler.
DS «Jernbarden»

**DS «Jernbarden»** var en hjuldampbåt og Norges første jernskip. Den ble bygd av engelskmenn ved Minnesund i 1840, den ble sjøsatt 7. august. Det var Norges første båt bygget i jern. Tyngre gods ble slept på lektere. Den hadde rigg og kunne bruke seil i tillegg til dampmaskin.

«Jernbarden» var 100 fot lang, 16 fot bred og stakk 7 fot ned i vannet. Den var dampdrevet, og ble satt inn i fast rute på Mjøsa med passasjerer og gods fra våren 1841, der den gikk i trafikk frem til 1875 da den ble omgjort til lekter. Båten ble hugget opp i 1936. Da Hovedbanen ble anlagt til Eidsvoll i 1854 fikk Mjøsbyene motorisert forbindelse med Christiania. Båten ble kjøpt av jernbaneselskapet i 1852. Bryggene omkring Mjøsa ble anlagt av jernbaneselskapet som også hadde godskjøring til Ringebu. Ole Amundsen var Jernbardens første kaptein.

## «Til Mjøs-Dampbaaden Jernbarden»
Henrik Wergeland skrev diktet «Til Mjøs-Dampbaaden Jernbarden»:

## Referanser
Boblekammer

**Boblekammer** er en beholder fylt med gjennomsiktig væske (vanligvis flytende hydrogen) som er overopphetet, dvs. med en temperatur rett over kokepunktet. Det benyttes til å oppdage elektrisk ladede partikler som ferdes gjennom det. Kammeret ble oppfunnet i 1952 av Donald A. Glaser, som fikk Nobelprisen i fysikk i 1960.

En anekdote forteller at Glaser var inspirert av bobler i et glass med øl. I et intervju i 2006 benekter han imidlertid at det var bakgrunnen for oppfinnelsen, selv om han eksperimenterte med øl som væske i de tidlige utgavene av kammeret.

## Eksterne lenker
*  Generell informasjon
Mössbauereffekten

**Mössbauereffekten** er et fenomen innen fysikken, oppdaget av Rudolf Mößbauer i 1957, og som beskriver resonans og rekylfri emisjon og absorpsjon av fotoner av bundne atomer. Fenomenet benyttes for å måle frekvens med svært høy nøyaktighet. Mößbauer ble tildelt Nobelprisen i fysikk i 1961 for oppdagelsen av denne effekten.
Arne Willy Dahl

**Arne Willy Dahl** (født 22. februar 1949) er en norsk jurist. Han var fra 1988 til 2014 Norges generaladvokat, den øverste lederen for Den militære påtalemyndighet. 

Arne Willy Dahl har juridisk embetseksamen fra 1973. Dahl har tidligere vært høgskolelektor ved Krigsskolen i Oslo og krigsadvokat for Østlandet. I tillegg har Dahl vært direktør ved juridisk avdeling ved Forsvarets Overkommando. For øvrig har Dahl vært statsadvokat ved både Oslo statsadvokatembeter og Riksadvokatembetet. 

Dahl har hatt vervet som president i International Society for Military Law and The Law of War (ISMLLW), som har sitt hovedkontor i Brussel. Ved sin avgang som president i 2012 ble han samtidig utnevnt som ærespresident.
 
Dahl tok over stillingen som generaladvokat etter Odd Emil Blomdal. 

Arne Willy Dahl har gjennom flere år vært aktiv i lokalpolitikken i Nittedal og har sittet tre perioder i Nittedal kommunestyre hvor han har representert Kristelig folkeparti (KrF). Han har også vært fylkesleder for Akershus KrF.

Han er gift med tidligere biskop Laila Riksaasen Dahl.

## Bibliografi
* ''Håndbok i militær folkerett'' (2008)
* *[https://archive.today/20130415010359/http://www.ihlresearch.org/amw/manual/ Manual on International Law Applicable to Air and Missile Warfare* (2009)] (medforfatter) (Program on Humanitarian Policy and Conflict Research (HPCR), Harvard University)

## Hørespill
Dahls lydmessig meget avanserte hørespill handler om krisesituasjoner som militæret må regne med kan oppstå i virkeligheten.

* *Det blåser på Haltenbanken* (produsert 1993 reprise 1993 og 2001)
* *En landsby i Kravonia* (produsert i 1993, reprise 2001)
* *Matteus 24* (produsert 1993, reprise 2001)
* *Kontakt i Porsangen* (produsert 2001, reprise 2001)

## Referanser


## Kilder
* Hartenstein, Tilman: *Det usynlige teatret: Radioteatrets historie 1926-2001*, Oslo 2001, s. 212
Koji Uehara

**Koji Uehara** (上原 浩治 *Uehara Kōji*, uttales IPA: [ɯehara koːdʑi]; født 3. april 1975) er en japansk tidligere baseballspiller som deltok i De olympiske leker i 2004 i Athen og 2008 i Beijing.

Uehara vant en olympisk bronsemedalje i baseball under sommer-OL 2004 i Athen. Han var med på det japanske laget som kom på tredjeplass i turneringen bak Cuba og Australia. Japan tapte semifinalen til Australia 1–12, men vant bronsefinalen mot Canada 11–2.

Uehara underskrev kontrakt med Yomiuri Giants i 1999, og ble «Rookie of the Year» i Central League og vant Sawamura-prisen samme år (han vant samme pris i 2002 også).

Han spilte for Giants for det meste som starter i 10 sesonger, før han gikk som free agent til Major League Baseball i 2009 og underskrev kontrakt med Baltimore Orioles. Før han returnerte til Japan i 2018, da han igjen underskrev kontrakt med Yomiuri Giants, spilte han også for Texas Rangers, Boston Red Sox og Chicago Cubs.

I Major League Baseball spilte han 436 kamper: vant 22 av dem, tapte 26, reddet 95 og hadde 2,66 ERA (earned run average).

I Nippon Professional Baseball spilte han 312 kamper, vant 112 av dem, tapte 67, reddet 33 og hadde 3,02 ERA.

Sammen med Boston Red Sox vant han World Series i 2013.

Han la opp i mai 2019.

## OL-medaljer
*  2004  Athen -  Bronse i baseball  Japan

## Referanser

## Eksterne lenker
*
Kvanteoptikk

**Kvanteoptikk** er et forskningsområde innen fysikk, som spesielt benytter og studerer kvantemekaniske egenskaper ved lys. I den klassiske fysikken er lys elektromagnetiske bølger. Ifølge kvanteteorien vises imidlertid energien av lysbølger kun i hele multipler av *hv*, hvor *h* er Plancks konstant og *v* er lysbølgens frekvens. En lyskvant en slik energi blir kalt et foton, og det kan i enkelte tilfeller oppføre seg mer som en partikkel enn en bølge. Innen kvanteoptikken finnes det en rekke teorier som delvis benytter seg av klassisk elektromagnetisme.
Ole Amundsen

**Ole Amundsen** (født 1805 i Drammen, død 1898) var en norsk skipper.

Han var første kaptein om bord i «Jernbarden», han ble også første skipper om bord i «Skibladner». I 1875 var han kaptein på «Færdesmannen».

## Se også
* Mjøssamlingene

## Referanser
Maria Schneider

:*Se annet sted for den amerikanske [[Maria Schneider (musiker)]]
 
*'Maria Schneider** (født [[27. mars]] [[1952]] i [[Paris]], død [[3. februar]] [[2011]] i Paris) var en [[Frankrike|fransk]] skuespiller.

Hun var datter av den franske skuespilleren [[Daniel Gélin]] og den tyske modellen Marie Christine Schneider.

Maria Schneider fikk sin debut med filmen ''Madly'' fra 1969 og medvirket deretter i forskjellige andre mindre filmer før hun i 1972 fikk sitt store internasjonale gjennombrudd i filmen ''[[Siste tango i Paris]]'' med [[Marlon Brando]] som motspiller.

Etter suksessen med ''Siste tango i Paris'' forsvant hun for en tid fra rampelyset. I [[1975]] forlot hun en filminnspilling for å la seg legge inn på et sykehus. Etter en pause på flere år gjenopptok hun sin skuespillerkarriere og medvirket deretter i over 30 filmer, hovedsakelig europeiske.

I januar 2010 ble hun tildelt [[Ordre des Arts et des Lettres]].

3. februar 2011 meddelte hennes familie at hun var død etter lang sykdom.

== Filmografi ==
* ''[[Les Femmes]]'' (1969)
* ''[[La Vieille fille]]'' (1971)
* ''[[Hellé]]'' (1971)
* ''[[Cari genitori]]'' (''Dear Parents'', 1972)
* ''[[Last Tango in Paris]]'' (1972)
* ''[[Reigen (1973 film)|Reigen]]'' (''Dance of Love'', 1973)
* ''[[Jeune fille libre le soir]]'' (''The Babysitter'', 1975)
* **' (1975)
* *[[Violanta]]* (1977) 
* *[[Io sono mia]]* (*I Belong to Me*, 1978)
* *[[Schöner Gigolo, armer Gigolo]]* (*Just a Gigolo*, 1979)
* *[[Haine]]* (*Hate*, 1979)
* *[[La Dérobade]]* (*Memoirs of a French Whore*, 1979)
* *[[Vrouw als Eva, Een]]* (*A Woman Called Eva*, 1979)
* *[[Weiße Reise]]* (1980) 
* *[[Mamma Dracula]]* (1980)
* *[[Sezona mira u Parizu]]* (1981) 
* *[[Cercasi Gesù]]* (1982)
* *[[Balles perdues]]* (*Stray Bullets*, 1982)
* *[[Merry-Go-Round]]* (1983)
* *[[Résidence surveillée]]* (1987) 
* *[[Bunker Palace Hôtel]]* (1989)
* *[[Écrans de sable]]* (*Sand Screens*, 1992)
* *[[Au pays des Juliets]]* (*In the Country of Juliets*, 1992)
* *[[Savage Nights]]* (*Les Nuits fauves*, 1992)
* *[[Jane Eyre (1996 film)|Jane Eyre]]* (1996)
* *[[Something to Believe In]]* (1998)
* *[[Les Acteurs]]* (2000) 

## Referanser


## Eksterne lenker
*
Faststoffysikk

**Faststoffysikk** er en del av fysikkvitenskapen som forsøker å forstå stoffer i faste og til en viss del også flytende aggregattilstand.

## Delområder
*Krystallstruktur
*Salt
*Metall
*Halvleder
*Magnetisme
*Superleder
*Flytende krystaller, amorfe stoffer (glass, plast) og væsker

Faststoffysikk forsøker å forstå alt man kan måle på disse stoffene, slik som elektrisk motstand, termisk konduktivitet, varmekapasitet, e-modul, brytningsindeks, piezoelektrisitet, de Haas-van Alphen-effekten osv.

## Litteratur
* 
* 
* 
* 

## Se også
*Kondenserte fasers fysikk.
Trara skole

**Trara skole** er en barneskole i bydel sentrum i Fredrikstad kommune. Skolen har omkring 380 elever.

Den eldste delen av dagens skole ble oppført i teglsten i 1911 i daværende  Glemmen kommune. Den økende befolkningen i Glemmen trengte en større skole.

Den opprinnelige skolebygningen ligger i Traraveien 2. Denne ble senere Glemmen herredshus og finnes fortsatt i 2014.

## Tidligere elever
*Gunnar Nilsen («Stabbur-Nilsen»)

## Referanser


## Eksterne lenker
* Trara skoles hjemmeside
* Trara skole, sett fra nord på Digitalt museum
* Trara skole sett fra nordøst på Digitalt museum
Oransjebukpapegøye

**Oransjebukpapegøye** (*Poicephalus rufiventris*), også kalt Rødbukspapegøye, er en omtrent 23 cm lang afrikansk papegøye i *[[Langvingepapegøyer|Poicephalus]]*-slekten. Den er stort sett grå og grønn. Hannene har en sterk oransje farge på brystet, mens hunnene har en svak grønnfarge. Den finnes i tropiske områder rundt ekvator i Afrika, der den lever av nøtter og diverse frukter.

## Beskrivelse
 
Voksne fugler har mørkegrå nebb, og grønne fjær på beina. Rødsbukspapegøyen er en rask og utholdende flyger. Den bygger rede av små grener og blader som den finner og legger i en gammel trestamme eller hull i trærne. Oransjebukpapegøye er høylytt, og skrikene kan høres godt. Den lever i smågrupper, men hannene er svært dominerende og når det er flere hanner i en gruppe, blir det som regel kamp for å være alfahann. Det er også rapportert tilfeller hvor hannen har drept noen av ungene om de fleste av ungene i kullet dens er hannkjønn (i fangenskap).

## I fangenskap
I Norge er ikke Oransjebukpapegøye en normal fugl å ha i fangenskap, men det finnes noen. Den største konsentrasjonen av oppdrettere som driver med rødbukspapegøyer finnes i Rogaland og andre deler av vestlandet. Grunnen til dette skal visst nok være at klimaet på vestlandet er fuktigere enn andre steder av landet, og derfor trives papegøyen bedre (det er usikkert om dette er sant).

En oransjebukpapegøye er et godt valg som kjæledyr. Fuglen er intelligent, og er en av de papegøyeartene med best muligheter for å lære å snakke. Den er også utrolig flink til å herme etter lyder, spesielt lyder med høye frekvenser (som plystring). Fuglen krever mye oppmerksomhet, og den bli veldig knyttet til eieren / den som gir den mest oppmerksomhet. Som hos de fleste andre papegøyearter er hunnen den letteste å temme. Oransjebukpapegøyen er generelt snill og rolig, men om den blir stående alene blir den svært høylytt.

## Eksterne lenker
*
Trygve Moe

**Trygve Moe** (1927–2025) var en norsk journalist og pressemann.

Han begynte som journalist i avisa *[[Vestfold Arbeiderblad|Vestfold]]* i 1946 og fortsatte i 1958 i *[[Dagbladet]]* som stortingsmedarbeider. I *Dagbladet* arbeidet han som London-korrespondent (1966–1969) og utenriksmedarbeider fram til 1973.

I periodene 1964–1966 og 1970–1983 var han valgt leder av Norsk Journalistlag og i 1984 og 1985 var han organisasjonens første generalsekretær. Han var fotoredaktør i Norsk Telegrambyrå mellom 1986 og 1989 og administrerende redaktør samme sted mellom 1989 og 1994, da han gikk av med pensjon.

Han har også innehatt flere andre tillitsverv i norske og internasjonale presseorganisasjoner, og han var leder av Kopinors hovedstyre mellom 1989 og 1998.

Trygve Moe døde 23. november 2025, 97 år gammel.
## Trymprisen
Norsk Journalistlag deler ut Trymprisen til personer som har arbeidet for sine kollegers ve og vel gjennom organisasjonsarbeid. Trygve Moe (med kallenavnet «Trym») har gitt navn til prisen, og er også den som deler ut prisen på organisasjonens landsmøte. Prisen består av et stipend på  kroner.

## Bibliografi
* 1954: *Sandefjords Maskinistforening 50 år*
* 1976: *Redaktør og journalist i nye roller*

## Utmerkelser
*  Ridder av Dannbrog (1973)
* Blækspruten; Oslo journalistklubbs orden (1974, kommandør fra 1984)
* Ridder av Oplandenes Presseforenings orden «Det store Vi» (1972)
* Æresmedlem av Finlands Journalistförbund (1986)

## Referanser


## Eksterne lenker
*  Intervju med Trygve Moe i 2025, *[[Journalisten]]*
Røntgenfluorescens

**Røntgenfluorescens**, engelsk: *X-ray fluorescence (XRF)*, er utslippet av karakteristiske sekundære (eller fluorescerende) røntgenstråler fra et materiale som har vært utsatt for bombardering med røntgenstråler eller gammastråler med høy energi. Fenomenet er mye brukt innen elementale&ndash; og kjemiske analyser, spesielt i undersøkelser av metaller, glass, keramikk og byggematerialer, og for forskning innen geokjemi, rettsmedisin og arkeologi.

## Røntgenfluorescensanalyse
Røntgenfluorescensanalyse er en kjemisk analysemetode som brukes til nøyaktig bestemmelse av den kjemiske sammensetningen av blant annet metaller, legeringer, mineraler, bergarter, jordprøver og kunstig fremstilte materialer. Grunnstoffer i råolje kan også bestemmes direkte. Til dette kan man anvende en røntgenfluorescensspektrograf. Metoden går ut på at prøven som skal undersøkes bestråles med røntgenstråling og bestemmes ut fra den fluorenscenstrålingen som den sender ut. Fluorenscenstrålingen har bølgelengder som er karakteristiske for de grunnstoffene som prøven består av. 

## Referanser
Finansministeriet (Danmark)

**Finansministeriet** er et dansk ministerium som blant annet har ansvaret for det samlede årlige statsbudsjettet i form av et finanslovforslag som vedtas av Folketinget. Den 24. november 1848 ved ministerialreformen ble det opprettet et samlet finansministerium. Det er en ubrutt linje herfra til det finansministeriet vi kjenner idag. 

I 1968 ble Finansministeriet delt i et finansministerium og et Ministerium for Statens lønnings- og Pensionsvæsen. Dette ministeriet ble nedlagt den 11. oktober 1971 og fagområdet ble overført til det nyopprettede Budgetministeriet som fra 1973 igjen ble lagt inn under Finansministeriet. 

I dag består Finansministeriet av henholdsvis:
* Departementet – 245 ansatte
* Økonomistyrelsen – 350 ansatte
* Personalestyrelsen – 100 ansatte
* Slots- og Ejendomsstyrelsen – 330 ansatte

## Eksterne lenker
* Finansministeriets hjemmeside
Apertursyntese

**Apertursyntese** er en type interferometri som blander signaler fra en samling av teleskoper for å produsere bilder som har samme vinkeloppløsning som et instrument på størrelse med hele samlingen. Ved hver separasjon og orientering produserer mønsteret av interferometeret data som er en komponent i Fouriertransformasjonen av den romlige fordelingen av lysstyrken på det observerte objektet. Bildet (eller «kart») av kilden blir produsert ut fra disse målingene. Astronomiske interferometre blir ofte brukt til høyoppløselig optiske, infrarøde og radioastronomiske observasjoner.
Senegalpapegøye

**Senegalpapegøyen** er en afrikansk papegøye. Den er omtrent 23 cm og veier rundt 150 g. De kan leve opptil 30 år i det fri, og kan bli hele 50 år i fangenskap.

## Se også
* Rødbuks papegøye – *P. rufiventris*

## Eksterne lenker
*
Josephson-effekt

**Josephson-effekt** er en fysisk effekt som beskriver en tunnelstrøm mellom to superledere, atskilt med en svært tynn isolerende barriere. Fysikeren Brian D. Josephson spådde denne effekten i teorien i 1962, og senere ble den bekreftet i en rekke eksperimenter. I 1973 ble Josephson tildelt Nobelprisen i fysikk for denne dette.

Selv om Josephson-effekten først ble målt i superledere, ble begrepet senere generalisert: Man snakker om Josephson-effekten, hvor to makroskopiske  bølgefunksjoner er svakt sammenkoblet (via en tunnelbarriere).

## Referanser
Toirdelbach ua Briain

**Toirdelbach ua Briain** (født 1009, død 14. juli 1086) var konge av Munster i Irland fra 1063 til 1086, og også regnet som konge av Irland fra 1072.

## Liv og virke
### Bakgrunn
Toirdelbach var sønn av Tadc mac Briain fra Dal gCais og *Mór*, datter av Gilla Brigte Ua Maíl Muaid fra Cenél Fiachach. Han var sønnesønn av Brian Boru.

### Karriere
Hans far Tadc ble myrdet i 1023, noe som gjorde at Toirdelbachs onkel Donnchad alene ble regnet som konge av Munster. Lite er kjent om Toirdelbach fra de første årene av hans liv, men fra etter 1050 opptrer han i allianser med Donnchads fiender, og utfordret Donnchad om tronen i Munster. Både Áed Ua Conchobair i Connacht og Diarmait mac Máel na mBó i Leinster var fiender av Donnchad, men deres koordinerte kampanjer mot Munster var sannsynligvis orkestrert av Toirdelbach. 

I 1054 angrep Áed og Toirdelbach fra nord, mens Diarmait med støtte fra Osraige angrep fra øst. I 1058 angrep Toirdelbach igjen, denne gangen fra øst med støtte av Diarmait. Donnchad flyktet fra dem, og brente byen Limerick for at den ikke skulle falle i fiendens hender. Han konfronterte dem så i slaget ved Sliab Crot. men led nederlag. Etter dette er det trolig at Donnchad innså at han ikke kunne motstå angrep fra to kanter, og han underkastet seg Áed i 1060, for på den måten å sikre seg støtte mot Toirdelbach.

Denne taktikken lyktes dårlig, Áed ødela Donnchads festning ved Kincora i 1061 og brente det kirkelige sentrumet for Dal gCais i Killaloe. Diarmait og Toirdelbach marsjerte enda en gang inn i Munster, og fikk nå støtte fra ledende menn i provinsen også. Donnchads sønn Murchad in Scéith Girr prøvde å ta opp kampen mot Toirdelbach uten å lykkes. Etter at Diarmait hadde vendt tilbake til Leinster reiste Donnchad og sønnen en hær og gikk mot Toirdelbach, de led imidlertid nederlag og Diarmait vendte raskt tilbake for å støtte Toirdelbach. Donnchad innså at slaget var tapt og forlot Munster og Toirdelbach ble konge der etter ham.

Etter Diarmaits død i 1072 ble Toirdelbach også regnet som overkonge av Irland.

## Referanser


## Litteratur

* 
* 
* 
*
*
Sparkesykkel

:*Se også [[elsparkesykkel]]*
En **sparkesykkel** er et kjøretøy som består av en plate til å stå på, hjul (som regel to), og et styre med håndtak. 

Sparkesykler har ofte blitt benyttet av ansatte i store bygninger for å ta seg fram raskere enn til fots, for eksempel i industribygg eller på sykehus. Varianten med små hjul kom rundt 1985 på mote blant ungdommer flere steder i USA. Fra 1995, da den nå vanlige utgaven i aluminium kom, ble sparkesykkelen igjen populær både i USA og i andre deler av verden.

I Norge utbredte bruken av denne type kjøretøy seg rundt årtusenskiftet 1999–2000. Det ble markedsført under navnet *kickboard* eller *kickbike* og ble populært blant ungdommer i byer og tettsteder. 

Sparkesykler blir også brukt til triksing, og er da utført i sterkere materialer enn aluminium.

## Se også
* Elsparkesykkel

## Referanser


## Eksterne lenker
*
Je Ne Sais Pas Pourquoi

«**Je Ne Sais Pas Pourquoi**» er en pop-sang skrevet av de britiske produsentene Stock Aitken Waterman for Kylie Minogues debutalbum *[[Kylie (album)|Kylie]]*.

Sangen ble utgitt som albumets fjerde singel i 1988 og ble en topp-hit i Storbritannia, der den debuterte som nummer elleve før den klatret til nummer to og ble der i tre uker. Den fikk en blandet mottakelse fra kritikere. I USA og Australia ble sangen også kjent som «I Still Love You (Je Ne Sais Pas Pourquoi)».

## Musikkvideo
Videoen ser ut som den er filmet i Paris på 1940- eller 1950-tallet. Kylie venter i regnet og går så inn på en kafé. Håret er satt i bølger, og hun er i en blå kjole.

## Formater og sporliste
;CD-singel
# «Je Ne Sais Pas Pourquoi» (Moi Non Plus Mix) – 5:55
# «Made in Heaven» (Maid in England Mix) – 6:20
# «The Loco-Motion» (Sankie Mix) – 6:55

;7" singel
# «Je Ne Sais Pas Pourquoi» – 4:01
# «Made in Heaven» – 3:24

;12" singel
# «Je Ne Sais Pas Pourquoi» (Moi Non Plus Mix) – 5:55
# «Made in Heaven» (Maid in England Mix) – 6:20

;Amerikansk 12" singel
# «Je Ne Sais Pas Pourquoi» (Moi Non Plus Mix) – 5:55
# «Je Ne Sais Pas Pourquoi» (The Revolutionary Mix) – 7:16
# «Made in Heaven» (Maid in England Mix) – 6:20

## Eksterne lenker
* ''Je Ne Sais Pas Pourquoi'' på Allmusic
Wayne Allyn Root

**Wayne Allyn Root** (født 20. juli 1961) er en amerikansk politiker, forretningsmann, forfatter og mediepersonlighet.

Root representerte Libertarian Party og var partiets kandidat til tittelen som visepresident ved presidentvalget i 2008. Han ble antatt å bli innstilt som partiets presidentkandidat i 2012. Han endte imidlertid sist av alle partiets kandidater i nominasjonsvalget, og forlot også partiet etter nominasjonen.

Root er også politisk spaltist for *Las Vegas Review-Journal* og *Newsmax.com*, og var tidligere økonomisk rådgiver for Wealth Masters International, et kontroversielt nettverksselskap som i Norge ble erklært å være et ulovlig pyramidespill.

## Bokutgivelser
* 
* 
* 
* 
* 
* 

## Referanser


## Eksterne lenker
* 
* 
*
Akke Nordwall

**Akke Nordwall**, *Axel Wilhelm Nordwall* (født 2. mars 1939 i Helsingborg,  død 3. mai 2011) var en svensk scenograf og dekormaler. Nordwall arbeidet hovedsakelig ved Stockholms Stadsteater, men også ved Riksteatern og Helsingborgs stadsteater.

Akke Nordwall og søsteren Gurie Nordwall er barn av kunstneren Elvine Nordwall og skuespilleren Yngve Nordwall. Akke Nordwall er far til kunstneren Leo Nordwall.

## Kilder
* https://web.archive.org/web/20070930155544/http://hd.se/familj/2004/03/01/foedelsedagar_2_mars/
Bertil Duroj

**Bertil Duroj** (født *Adolf Bertil Rinaldo Pettersson* 20. november 1893 i Tveta i Stockholms län, død 15. juni 1967 i Råsunda) var en svensk filmarkitekt og scenograf. Han arbeidet på mer enn 70 filmer innen sine spesialområder og hadde i tillegg roller i 2 filmer.
 
## Filmografi roller
* 1924 – *[[Löjen och tårar]]*
* 1922 – *[[En rackarunge]] *

## Eksterne lenker
*
Kaon

**Kaon**, også kalt *K-meson*, tilhører familien mesoner.

Det finnes fire ulike kaoner:
*K+ er positivt ladet og består av en oppkvark og en antisærkvark
*K- er negativt ladet og består av en særkvark og en antioppkvark
*K0 er nøytral, og har to motsatte ladninger som slår hverandre ut, og består av enten en nedkvark og en antisærkvark, eller en antinedkvark og en særkvark.

Kaonene ble observert for første gang av Cecil Frank Powell i 1947.

## Fakta

Kaonen har en spinn på 0, og er den letteste av særmesonene, dvs en meson der en av kvarkene som den består av er en særkvark.

*K+ har en masse på 494 Mev/c2 og en levetid på 10−8 . 1,2 sekunder.
*K- har en masse på 494 Mev/c2 og en levetid på 10−8 . 1,2 sekunder.
*K0 har en masse på 498 Mev/c2 og en levetid fra 10−10 sekunder til 10−8 . 5 sekunder.

Kaoner henfaller til pioner *(π-mesoner)*.

## Kilder
*
Teateråret 1939

**Teateråret 1939** er en oversikt over hendelser, verk, fødte og avdøde personer med tilknytning til teater i 1939.

## Hendelser
*Gustaf Wally blir teaterdirektør for Södra teatern i Stockholm  
*Axel Witzansky starter en privat teaterskole.
*Sten Larsson, Karl Gerhard og Anders Sandrew starter eksperimentteateret *Studiescenen* i Stockholm

## Priser og utmerkelser
*Pulitzerprisen for drama for *[[Abe Lincoln in Illinois (skuespill)|Abe Lincoln in Illinois]]* til Robert E. Sherwood
*1939/40: Teaterkritikerprisen – Lars Tvinde og Olafr Havrevold
*Signe Hasso tildeles Gösta Ekman-prisen
*Operasangeren Kerstin Thorborg tildeles Litteris et Artibus

## Årets oppsettinger
### Norge
*17. august – *Litt av en herre* var en en teateroppsetting basert på komedien *This was a man* av Noël Coward. Den ble satt opp på Centralteatret med Finn Bø som regissør.

### Sverige
*Herbert Grevenius' hørespill *Rum med kokvrå* sendes i Sveriges Radio
*Herbert Grevenius' hørespill *Vad en ung kvinna bör veta* sendes i Sveriges Radio. Skuespillet ble filmet i 1944 med regi av Hasse Ekman

## Fødsler

## Dødsfall

|-
|Mai 
| 13. || Victor Bernau ||  || revyartist, visesanger og teatersjef ||align=center|49 ||align=center|1890 ||  Victor_Bernau.jpg  ||

|rowspan=1|Juli
| 17. || Oskar Braaten ||  || forfatter og dramatiker ||align=center|57 ||align=center|1881 ||  Oskar_Braaten.jpg  ||

|Oktober
|27. || Betty Hennings ||  || skuespiller ||align=center|89 ||align=center|1850 ||    || 
|}

## Referanser
Chen Jing

:*For volleyballspilleren, se [[Chen Jing (volleyballspiller)]]*

**Chen Jing** (tradisjonell kinesisk: 陳 靜, forenklet kinesisk: 陈 静, pinyin: *Chén Jìng*, født 20. september 1968 i Wuhan i Folkerepublikken Kina), kinesisk bordtennisspiller som deltok i de olympiske leker 1988 i Seoul, 1996 i Atlanta og 2000 i Sydney.

Chen Jing ble olympisk mester i bordtennis under Sommer-OL 1988 i Seoul. Hun vant singleturneringen for damer foran sine landsmenn Li Huifen og Jiao Zhimin. Sammen med Jiao Zhimin vant hun en sølvmedalje i double, de tapte finalen til Hyun Jung-hwa / Yang Young-ja fra Sør-Korea.

Åtte år senere, under sommer-OL 1996 i Atlanta, representerte hun Kinesisk Taipei. Hun kom på andreplass i damesingel bak Deng Yaping fra Kina. Hun vant sin tredje olympiske medalje i damesingel under sommer-OL 2000 i Sydney. Hun ble nummer tre bak Wang Nan og Li Ju begge fra Kina.

## OL-medaljer
*  1988  Seoul -  **Gull** i bordtennis, single damer  Kina
*  1988  Seoul -  Sølv i bordtennis, double damer  Kina
*  1996  Atlanta -  Sølv i bordtennis, single damer   Kinesisk Taipei
*  2000  Sydney -  Bronse i bordtennis, single damer  Kinesisk Taipei

## Referanser


## Eksterne lenker
*
Sandbakken

**Sandbakken** kan referere til flere ting.

## Steder
* Sandbakken (turisthytte), en turisthytte i Østmarka.
* Sandbakken kapell, en langkirke fra 1974 i Lenvik kommune.
* Sandbakken (Oslo), et sted på Linderud, bydel Bjerke i Oslo.
* Sandbakken (Sarpsborg), et sted i Sarpsborg kommune.
* Sandbakk, en fraflyttet bygd i Vinkfjorden, Steigen.

## Personer
* Are Sandbakken, en norsk bratsjist og musikkprofessor.
* Tore Sandbakken, en norsk jazztrommeslager fra Trondheim.
* Arild Sandbakken, en norsk musiker og komponist.
* Dag-Henrik Sandbakken, en norsk politiker som representerer Senterpartiet.
* Gard Erik Sandbakken, en norsk forfatter og rådgiver.
Arctic Securities

**Arctic Securities** er en norsk investeringsbank som spesialiserer seg på corporate finance-transaksjoner og rådgivningstjenester, verdipapirsalg og handel, og aksje- og kredittanalyser.

Selskapet ble etablert i 2007 av Mads Syversen, Gaute Eie, Petter Bakken, Jon Gunnar Pedersen og Anders Eide.

Arctic Securities er morselskapet i Arctic, et finanskonsern med 400 ansatte og kontorer i Oslo, Stockholm, Gøteborg, Hamburg, New York, Rio de Janeiro, Singapore og Tokyo. 

Per 2023 besto Arctic av følgende selskaper:
* Arctic Securities (morselskap)
* Arctic Asset Management
* Arctic Shipping
* Arctic Offshore International
* Arctic Offshore Rig
* Arctic Capital
* Arctic Real Estate Management
* Arctic Alternative Investments     Management
* Arctic Insurance
* Cleanworld, Veyt og Arctic Asia Shipping Pte Ltd (assosierte selskaper)

## Referanser


## Eksterne lenker
*